Tom Rush

Tom Rush (født 8. februar 1941 i  Portsmouth, New Hampshire) er en amerikansk sanger, låtskriver og artist.

Rush begynte å opptre i 1961 mens han var student ved Harvard University hvor han har eksamen i engelsk litteratur. Mye av hans tidlige produksjoner er basert på  folkemusikk fra Det skotske lavlandet og Appalachene. Han opptrådte jevnlig på det daværende Club 47 (nå: Club Passim) i Cambridge og på Unicorn i Boston.

Rush er ifølge magasinet Rolling Stone en av forløperne til låtskrivertrenden. I tillegg til å opptre med egne produksjoner, spilte han også sanger av Joni Mitchell, Jackson Browne, James Taylor, Murray McLauchlan, David Wiffen og William Hawkins, og slik hjalp dem med å bli kjente tidlig i dere karriere.

Sangen «No Regrets» fra 1968 er særlig kjent, og har blitt spilt inn også av en rekke andre artister (Russh selv laget to versjoner), blant dem The Walker Brothers, og denne ga Tom Rush en forsinket Top Ten-plassering som låtskriver på UK Singles Chart.

Tom Rush er gift med forfatteren Renée Askins.

Diskografi 
 1962 – Tom Rush at the Unicorn
 1963 – Got a Mind to Ramble
 1963 – Blues, Songs & Ballads
 1965 – Tom Rush (Elektra)
 1966 – Take a Little Walk with Me
 1968 – The Circle Game
 1970 – Tom Rush (Columbia)
 1970 – Wrong End of the Rainbow
 1972 – Merrimack County
 1974 – Ladies Love Outlaws
 1975 – The Best of Tom Rush (Columbia)
 1982 – Tom Rush: New Year
 1982 – Tom Rush: Late Night Radio
 1991 – Blues, Songs and Ballads
 1999 – No Regrets: The Very Best Of Tom Rush
 1999 – Wrong End of the Rainbow
 2001 – Tom Rush/Take a Little Walk With Me
 2001 – Live at Symphony Hall, Boston (Live)
 2002 – Merrimack County/Ladies Love Outlaws  
 2002 – Take a Little Walk with Me
 2003 – Trolling for Owls
 2009 – What I Know

Referanser

Eksterne lenker   
 
 
 
 
 Biografi på Allmusic.com
 Tom Rush live i studio

Sangere fra USA
Låtskrivere fra USA
Personer fra Rockingham County i New Hampshire